Otec deväťročného synčeka si išiel po svojho obľúbeného holuba, ktorý zablúdil cestou z Nemecka k inému chovateľovi, čo sa mu stalo osudným. Tohto roku sa chcel stať šampiónom.
Ján sa v osudný podvečer vybral na Oravu po svojho obľúbeného šampióna – holuba, ktorý na ceste z Nemecka zaletel k inému holubárovi. "To sa stáva, keď sa ocitne v nečakanej situácii alebo ho zaženie dravý vták. Tento bol pre Janka vzácny a tak si poňho šiel," vraví Jánov priateľ Jozef.
Ján patril k najlepším chovateľom na Turci a mal veľké plány. "Športoval s holubmi 6 rokov, posledné tri roky sa mu mimoriadne darilo a tento rok sa chcel stať šampiónom," povedal zdrvený predseda Slovenského zväzu poštových holubov za Priekopu Jozef Jarjas. Za Jánom smúti manželka Ľubica so synčekom (9), ako aj syn z prvého manželstva.